Hyvät katsojat! Tässä Herra käyttää lääkäriä -sarjassa -
käsitellään ravitsemusta.
Ravitsemusta on nykyään syytä tarkastella laajemmin, -
koska kaikki vaikuttaa kaikkeen.
Siinä tulee esiin myös Luojan nerokkuus.
Meidän kohdallamme ravitsemus perustuu siihen, -
että suolistomme tai maha-suoli -kanavamme -
on kuin monta metriä pitkä letku. Toisesta päästä laitetaan ruokaa -
ja toisesta päästä tulee tarpeeton lopputuote ulos.
Kaikki oikeastaan perustuu aurinkoenergiaan.
Kasvit tuottavat aurinkoenergialla syömäämme ruokaa -
ja käyttävät siihen uloshengitys- ilmassamme olevaa -
vettä ja hiilidioksidia, tavallaan erästä syömisemme lopputuotetta.
Kasvitkaan eivät pystyisi tähän yksin.
Esim. puut tarvitsevat sieniä. Tämä toimii siten, -
että puu valmistaa selluloosaa ja muita hiilihydraatteja, -
joilla se tarjoaa juurissa oleville sienille "ilmaisen lounaan".
Sienet palkitsevat sen valmistelemalla maaperästä -
ravinteita puun käyttöön. Tämä on nerokas järjestelmä.
Se osoittaa, että kaikkia tarvitaan. Kasveja, bakteereja, -
sieniä, viruksia, eläimiä. Jos yksi poistetaan, mikään ei toimi.
Nerokasta on, että kun metsät uusi- utuivat palamalla tai kulottamalla, -
se oli myös paras tapa uusia tämä osa ravintoketjua.
Palamisessa ravinteet mineralisoituvat sopivaan käyttövalmiuteen.
Samoin mekin tarvitsemme näitä mineraaleja, hivenaineita, -
vitamiineja, nanoaineita. Noin 50 erilaista oikeassa suhteessa, -
jotta solumme voisivat hyvin.
Kaikesta tästä ilmenee luonnon nerokkuus, luonnon kokonaisuus.
Jumala on luonut valtavan hienon kokonaisuuden, joka toimii upeasti.
Monet hauskat yksityiskohdat osoittavat -
Luojan huumoria, taitavuutta ja nerokkuutta.
Meillä ravinteiden talteenottoputki on useiden metrien mittainen.
Puuta pureskelevalla termiitillä on vain 1 mm:n mittainen suolisto.
Siihen on kuitenkin mahdutettu 3 erilaista tehdasosastoa.
Ensimmäisessä pyöritellään puukuituja.
Toisessa säädeltyjen happamuuksien ja emäksisyyksien mukaan -
entsyymit hajoittavat sitä. Kolmannessa bakteerit hajottavat -
ja lopputuotteena syntyy ligniiniä. Tässäkin näkyy luonnon nerokkuus.
Puusta on 20-40 % ligniiniä, josta muodostuu humus, maaperä.
Sitä eivät hajoita bakteerit, vaan sienet hitaasti.
Ilman tätä nerokkuutta ei olisi metsiä, kasvavaa maaperää.
Tältä pohjalta ymmärrämme, mikä valtava kokonaisuus ravitsemus on.
Kuten aiemmin on todettu, ihminen elää bakteerien kanssa -
ja virusten kanssa hyvässä sovussa.
Tasapainohäiriö näissä voi aiheuttaa maha-suoli -kanavan sairauksia.
Näin arvellaan.
Erilaiset taudit muuttuvat suhteellisen nopeasti laidasta laitaan.
Se antaa meille johtolankoja siitä, mistä suolistohäiriöt johtunevat.
Olen ollut lääkärinä 40 vuotta -
ja olen nähnyt sairauksien muuttuvan.
Aikaisemmin mahasyöpä oli erittäin yleinen vaiva.
Nyt yleisiä vaivoja ovat paksun- suolen syöpä ja haimasyöpä.
Mistä tämä johtuu? Se voi liittyä ravitsemusseikkoihin.
Tämän vuoksi on erittäin hyvä huomioida kokonaisuus.
Olemme jo puhuneet ylävatsa- vaivoista. Niitä on joka 5.:llä.
Joka 2. ylävatsavaivainen kärsii jostain sairaudesta: keliakiasta -
erilaisista gastriiteista, maha- haavoista tai helikobakteerista.
On jännittävää, että vanhalla ikäpolvella, yli 60-vuotiailla on -
melkein joka 2.:lla syöpää aiheuttavaa helikobakteeria.
Sen sijaan vuoden -90 jälkeen syntyneillä vain 10 %:lla on sitä.
Tämä näkyy siinä, että mahasyöpä on hävinnyt -
tai se on vasta 13. tai 14. yleisin syöpä.
Tilalle ovat tulleet paksunsuolen taudit. Näin se muuttuu.
Ylävatsavaivoista puhuimme helikobakteerista.
Joka 2.:lla sen omaavista on siitä tullut vatsatulehdus, gastriitti.
Joka 10. saa siitä vatsahaavan, joka nykyään hoituu kätevästi -
usein lääkkeillä ilman leikkausta.
Erittäin yleinen vaiva länsimaissa jostain kumman syystä on -
refluksitauti. Itsekin olet varmaan saanut happohyökkäyksen.
Olet röyhtäissyt polttavaa happoa suuhun jonkun ravinnon jälkeen.
Se on tuntunut hyvin epämiellyttävältä.
Taudiksi se muodostuu, kun on paha polttoröyhtäys, -
happohyökkäys kerran viikossa tai lievempi pari kertaa viikossa.
Silloin voidaan puhua refluksi- taudista. Mitä se tarkoittaa?
Se tarkoittaa sitä, että mahan hapan sisältö jostain syystä -
työntyy ruokatorveen, missä ei ole limakalvoa suojaavaa kalvoa.
Luoja on laittanut mahalaukkuun rauhaset, -
jotka tekevät sinne pinnoitteen, ettei happo ärsytä sitä.
Tämä siksi, että liha voi siellä sulaa.
Jos sitä hulahtaa takaisin ruokatorveen, -
tulee inhottava poltto ja närästys. Sitä kutsutaan sairaudeksi, -
jos on paha kohtaus kerran viikossa ja lievä pari kertaa viikossa.
Hoitamattomana se voi johtaa siihen, että tulee jatkuva poltto.
Ruokatorven alaosa on jatkuvasti tulehtunut ja ärtynyt -
ja siihen voi kehittyä syöpä, jos sitä ei hoideta.
Usein siitä syytetään palleatyrää.
Palleatyrä on mahaportin löystymä.
Mahalaukkua ikään kuin työntyy väärään osastoon -
eli keuhkoalueelle ja happo pääsee helpommin ruokatorven alaosaan.
Ei palleatyrä silti aina ole näytelmän konna, -
sillä palleatyrä on joka toisella yli 50-vuotiaalta -
eikä niillä kaikilla ole näitä oireita.
Sitä ei siis aina tarvitse leikata, siihen puuttua tai sitä kauhistua.
Jos on todettu, että happolorahdus aiheuttaa nämä vaivat, -
sitä voidaan hoitaa ilman kovia lääkkeitä helpoilla konsteilla.
Vältetään ruoka-aineita, jotka omasta kokemuksesta -
aiheuttavat hapontuloa. Vältetään hirveän isoja aterioita.
Syödään pieniä aterioita useammin.
Illalla voi ottaa kulauksen vatsan- suoja-ainetta, -
esim. Antepsinia pieni kulaus ennen nukkumaan menoa.
Samoin vältetään syömistä 2-3 tuntia ennen nukkumaan menoa.
Lisäksi voi vielä harrastaa vähän "alamäkihoitoa".
Sängyn tyynypäähän sängyn jalkojen alle -
laitetaan 15-20 cm:n korkuiset puupalikat.
Näin liuos putkessa valuu oikeaan suuntaan eikä tule takaisin suuhun.
Jos tämä ei auta, voidaan joutua käyttämään ns. happolääkkeitä, -
yleensä protonipumpun salpaajia, jotka estävät tätä happopumppua.
Tämä ei kuitenkaan ole ihan ongelmatonta.
Vaikka itse lääkkeestä ei tule sivuvaikutuksia, -
niin siitä voi tulla muunlaisia sivuvaikutuksia.
Happoa tietysti tarvitaan lihan sulattamiseksi.
Jos lihan sulatus epäonnistuu, niin liha matkaa sulamattomana -
paksusuoleen ja voi tehdä ripulia, ilmavaivoja ja muuta kiusallista.
Lisäksi jos liha ei kunnolla sula, kun happotuotantoa alennetaan, -
ohutsuoleen pääsee proteiineja ja valkuaisaineita.
Se voi aiheuttaa allergisoitumista näille aineille. Se on merkittävää.
Samoin mahalaukun valtava happo tuhoaa muut bakteerit, -
paitsi helikobakteerit. Kun happoa vähennetään, -
mahalaukusta ohutsuoleen pääsee livahtamaan bakteereita.
On epäilty, että etenkin iäkkäillä tällainen luvaton bakteeripääsy -
voi lisätä hiukan keuhkokuumeen riskiä.
Jos joutuu pitkään käyttämään happo- tai protonipumppusalpaajia, -
voisi ottaa pneumonia- eli keuhko- kuumerokotuksen.
Se saattaisi olla viisasta.
Pahin ongelma pitkästä happopumpun salpaajien käytöstä...
Yleensä niitä käytetään refluksissa 3 kk ja katsotaan, helpottaako.
Sitten hitaasti puretaan lääkitys. Se voi uusiutua, -
jos syitä ei hoideta. Ei siis tarvitse jatkuvasti syödä.
Jotkut joutuvat syömään jatkuvasti happolääkettä.
Silloin kannattaa harkita, -
pitäisikö syödä asetaldehydin muodostumisen estäjälääkettä, -
joka on Suomessa keksitty, Acetium-niminen tabletti.
Sinne voi muodostua asetaldehydiä, joka on syöpävaarallinen aine.
Nykyään tiedetään, että peräti 25 % -
eli joka 4. maha-suoli -kanavan syövistä johtuu asetaldehydistä.
Jos jatkuvasti syö happolääkkeitä, voi olla viisasta ehkä käyttää -
tai testata tätä Acetiumia. Siellä on ns. hapoton mahaoireisto -
ja siitä voi tulla ongelmia myös niin, -
että tietyt vitamiinit, kuten B12 ja D-vitamiini eivät imeydy hyvin.
Asia on tutkimuksen alla. On hyvä tietää ja muistuttaa ihmisiä -
asetaldehydin vaarasta. Se on erittäin syöpävaarallinen aine.
Se on luokiteltu yhtä syöpä- vaaralliseksi kuin radon.
Puhumme todella vaarallisesta aineesta.
Se on oikeastaan vaiettu ongelma.
Joskus hämmästyttää, että jos tiedetään varmuudella, -
että joku aine ravinnossa ja juomissa aiheuttaa -
jopa 25 % maha-suoli -kanavan syöpätaudeista, miksei siitä puhuta!
Tämä on taitavasti vaiettu aihe, -
vaikka se on luokiteltu vaaralliseksi syöpämyrkyksi.
Syykin on ihan selvä, koska sitä on alkoholissa niin, -
että kaikki juotava alkoholi -
muuttuu elimistössä asetaldehydiksi.
Tämä on kiusallinen juttu. Jos ihminen olisi järkevä, -
(sitähän ihminen ei ole), hän ei joisi alkoholia.
Turvaraja asetaldehydin syöpä- riskiin on sellainen...
Jos järkevinä noudattaisimme samoja turvarajoja, -
mitä elintarvikkeiden lisäaineissa noudatetaan, -
niin viiniä saisi juoda vain 1 teelusikallisen/vrk -
ja keskiolutta 1 ruokalusikallisen/ vrk.
Mutta mehän emme ole järkeviä ja johdonmukaisia -
emmekä puhu näistä, koska takana on niin suuri bisnes.
Euroopan alkoholituottajat ovat valtavia jättimäisiä pörssifirmoja.
Niiden osakkeilla tienataan omaisuuksia. Siksi tästä ei puhuta.
Nämä syöpävaarallista ainetta tuottavat firmat ovat niin isoja, -
että suomalaiset sellutehtaatkin ovat nakkikioskeja niiden rinnalla.
On todella hämmästyttävää, miten tästä taitavasti vaietaan.
Samoin tupakansavussa on formalde- hydiä, asetaldehydiä ym. myrkkyjä.
Jos tupakoi ja juo alkoholia runsaasti, -
niin syöpäriski tietyissä osin maha-suoli -kanavaa -
nousee jopa 100-kertaiseksi.
Tästä on syytä varoittaa ja puhua.
Mikä on siis yleistä ylävatsa- vaivoissa?
Se on se onneton refluksitauti. Jännittävää on, -
että sitä on juuri länsimaissa. Kehitysmaissa ei samalla tavalla.
Se johtuu paljolti ylipainosta, liiasta rasvasta ja alkoholista, -
joka heittää hapanta maha-suoli -kanavan nestettä väärään suuntaan.
Alkoholista puhuttaessa on hyvä muistaa, -
että alkoholin väkevyys myös vaurioittaa limakalvoa.
Monet ottavat snapsia tai konjakkia lämmikkeeksi rinnan taakse.
Lämmöntunne johtuu siitä, että yli 16-prosenttinen alkoholi -
tuhoaa mennessään ruokatorven limakalvon.
Siitä tulee se tunne.
Jatkuva yli 16-prosenttisen alkoholin juominen saattaa -
aiheuttaa ja varmasti lisää ruokatorven syöpäriskiä.
Opiskelin Ranskassa ja siellä oli tietysti paljon ruokatorven syöpää.
Ranskalainen tykkää juoda Calva- dosta tai muuta väkevää viinaa -
ja ottaa esim. kuumaa teetä samalla.
Se on erittäin paha yhdistelmä.
Ranskassa alkoholialueen yleisin syöpä oli ruokatorven syöpä.
Sen hoitaminen oli aika hankalaa.
Ruokatorven syöpä on siitä hankala, -
että oireisto tulee niin myöhään, että se on jo aika pitkällä.
Se on outo tunne syödessä.
Joku jää ikään kuin jumiin tai tulee oksentelua ruokaa niellessä.
Se voi toki johtua myös ruokatorven pullistumista (divertikkelit), -
mutta syöpää siinä ensisijaisesti epäillään.
Silloin pitäisi aika kiireesti tehdä ruokatorven tähystys -
ja ottaa koepala. Jos siellä on jotain epäilyttävää, -
niin sitten tarkempia tietokonetomografia -
tai muita levinneisyystutkimuksia.
Leikkaushoito on aika hankala juttu.
Ranskassa näitä oli paljon. Työskentelin klinikalla, -
missä näitä vallan leikattiin aamusta iltaan.
Avoleikkauksessa poistettiin jopa koko ruokatorvi -
ja siirrettiin puolikas paksua- suolta tilalle. 9 tunnin homma.
Joskus poistettiin koko ruokatorvi -
ja laitettiin aika paksu ravitse- musletku suoraan kaulan laskimoon.
Sitten moottori laittoi ravinto- liuosta.
Sen varassa pystyi elämään 1-2 vuotta ihan hyvin, -
jos ei ollut etäispesäkkeitä.
Voimme välttää näitä tauteja, etenkin ruokatorven syöpää, -
jos vältämme tupakkaa ja alkoholia.
Toistan vielä: ruokatorven syöpä- riski nousee 100-kertaiseksi, -
jos sekä juo alkoholia että polttaa tupakkaa.
Entä se mahasyöpä sitten? Se on todella vähentynyt jyrkästi,-
koska helikobakteereita ei enää niin paljon ole.
Nuorilla ei niitä ole juuri lainkaan.
Mahasyöpä diagnosoidaan myös tähystämällä.
Senkin oireet tulevat myöhään, koska vatsalaukku on laaja.
Siellä ei ole ahtaumaa ja se huomataan liian myöhään.
Suolistoon voi tulla verenvuotoa. Vinkkinä voi olla musta uloste, -
epmääräiset jäytävät vatsakivut, tai kummallinen selkäkipu.
Mahalaukku tähystetään ja otetaan koepala.
Se voi olla limakalvon alainen, -
jolloin koepalan ottokin voi olla haasteellista.
Se voi näkyä mahalaukun varjoainekuvauksessa siinä, -
että seinämä on siltä kohtaa jäykkä. Jos sitä epäillään, -
niin avoleikkauksessa poistetaan tarvittaessa osa vatsalaukkua.
Siitä tulee tietysti oireita, koska ohitetaan osa sulatusjärjestelmää -
ja yhdistetään se suoraan ohutsuoleen.
Siitä tulee dumping-syndroomaa.
Tulee herkästi turvotteluja, ripuleita ja hankalia vaivoja, -
joita toki voidaan hoitaa dieeteillä.
Jännittävää on, että aiemmin puhuttiin hyvin usein ulkusdieetistä, -
vatsatauti- tai mahalaukku- dieetistä.
Ei ruokavaliolla sinänsä ole hirveästi vaikutusta tähän tautiin.
Ne ovat enemmän ylipaino, rasva, alkoholi ja nämä seikat.
Mitään selvää vatsatauti -
tai mahalaukun haavaumaa ehkäisevää dieettiä ei oikeastaan ole.
Kuituja kannattaa syödä sopivassa määrin.
Savustettuja ruokia pitäisi välttää ja syödä niitä harvemmin.
Totta kai niitä saa syödä, muttei joka päivä.
Savustettu, yligrillattu ja vähän pilaantunutkin ruoka -
on riskitekijä mahalaukun sairauksiin.
Niitä pitäisi siis välttää.
Ylävatsakivuissa pitäisi yleensäkin olla aika tarkka.
Pitäisi muistaa tarkasti kertoa lääkärille pienetkin tuntemukset, -
jopa pieni kuumeilu. Kaikki yksityiskohdat ovat tärkeitä, -
kun lääkäri haastattelee. Lääkäri tekee diagnoosin -
paljolti potilaan kertomuksen perusteella.
Kerro lääkärille tarkkaan kaikki vatsavaivojen yksityiskohdat.
Älä häpeä mitään. Niistä lääkäri saa johtolangan.
Kerron yhden opettavan tapauksen, jonka luin viikko sitten -
lääkärien ammattilehdestä Mediuutisista.
Oli tämmöinen tapaus, että 30-kymppinen emäntä oli -
navetassa joutunut sonnin puske- maksi ja saanut siitä selkäkipua.
Tässä oli vähän erilaisia intressejä.
Hän meni lääkäriin ja valitti selkäkipua. Mulli törmäsi siihen.
Täytyy olla tietysti varovainen johtopäätöksissä, -
mutta hän ehkä yritti saada kipua työtapaturmaksi.
Sitä hoidettiin noin vuoden selkävaivana. Kuvattiin selkää, -
laitettiin fysioterapiaa ja erilaisia hoitoja, muttei auttanut.
Tämä invalidisoi nuorehkoa naista aika paljon.
Alettiin jo laatia eläkelausuntoja, kunnes lääkäri alkoi epäillä, -
mikä tämä selkävaiva on. Siihen ei tehoa mikään selkävaivan hoito, -
ei fysioterapia eikä röntgenissä näy mitään.
Selän koputtelemisen ja taivuttelemisen sijaan -
hän käänsi potilaan toisin päin. Pisti potilaan selälleen -
ja rupesi vatsaa tunnustelemaan, niin kuin aina oikeastaan pitäisi.
Potilas pitää tutkia kunnolla -
eikä vain keskittyä juuri siihen oireeseen, mitä hän valittaa.
Monet kivut tulevat säteilykipuina niin kuin tässäkin.
Kun potilas lopulta kierräytettiin selälleen tutkimuspöydälle -
ja tutkittiin selän vastapuolta, vatsaa, niin selkäkivun syy löytyi.
Hänellä oli krooninen sappirakon tulehdus.
Tarkistettiin potilaan kertomusta, oliko hän antanut tästä vinkkejä.
Potilas oli sanonut, että selkäkipuun liittyen oli aika ajoin -
38 asteen kuumeilua. Se oli ohitettu eikä sitä pidetty minään, -
vaikka se olisi ollut vinkki tai avain diagnoosiin.
Selkävaivojen syyksi osoittautui siis krooninen sappirakon tulehdus.
Selkävaivat paranivat, kun sappirakko poistettiin.
Potilas palasi terveenä ja iloisena työhönsä.
Tämä on hyvin opettavainen tarina siitä, että kaikki pitää huomioida.
Kaikki on kokonaisuutta ja ihminen pitää tutkia kokonaisuutena.
Haluan muistuttaa siitä, mistä olen aiemminkin maininnut.
Näistä säteilykivuista. Siksi on tärkeää miettiä, -
jos on selittämätöntä kipua, mistä se voi säteillä.
On potilaita, jotka ovat valittaneet autopesun jälkeen niskakipua.
Tällä potilaalla oli sydäninfarkti.
Eräällä potilaallani oli sitkeää alavatsakipua.
Sitä oli hoidettu eri konsteilla, ripulilääkkeillä yms.
Hänellä oli sydämen pohjassa sepelvaltimot tukossa.
Hän oirehti sydänkipunsa vatsakivun kautta.
Se ei ollut rinta- vaan ylävatsakipua. Syy oli sepelvaltimotauti.
Pitää aina kertoa tosi tarkasti oireet lääkärille, -
että tutkitaan potilas kunnolla.
Katsotaan muitakin asioita: kuumetta, hikoilua, -
huulten sinerrystä, hengenahdistusta, muita liittyviä oireita.
Ne antavat aina johtolankoja. Ei lääketiede helppoa ole, -
koska tauteja on niin tavattoman paljon.
Siinä tarvitaan hyvää potilaan kuuntelua, rauhallista pohdintaa.
Tiettyjä asioita pitää sulkea pois.
On paras aina aloittaa siitä, -
että suljetaan pois yleisimmät vaivat ja näin edetään.
Lääketiede on oikeastaan tautien poissulkua yleisyysjärjestyksessä,-
potilaan kuuntelua. Näin päästään kaikkia tyydyttävään tulokseen -
ja voidaan auttaa potilasta.
Hyvä katsoja! Jos näistä ohjelmista on ollut sinulle hyötyä tai apua, -
voit tukea ohjelmien tuottamista jatkossakin - '
soittamalla numeroon 0600-10077.
Puhelun hinta on noin 10 euroa.
Voit myös laittaa ruudussa näkyvälle tilinumerolle haluamasi summan.
Laita viite, niin se kohdentuu tähän ohjelmaan.
Kiitos, kun olit mukana! Siunausta sinulle jatkossa!
Tekstitys: Tuula-Riitta Virrankare